Številka: 007-12/2008

Datum: 5. 9. 2016

**MESTNEMU SVETU**

**MESTNE OBČINE PTUJ**

Zadeva**: Predlog Sklepa o spremembi Akta o ustanovitvi družbe z omejeno odgovornostjo**

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07) in v skladu s 76. členom Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14 in 7/15) predlagam mestnemu svetu v obravnavo in sprejempredlog Sklepa o spremembi Akta o ustanovitvi družbe z omejeno odgovornostjo.

**Miran SENČAR,**

**župan Mestne občine Ptuj**

**Priloge:**

* predlog sklepa z obrazložitvijo,
* dopis podjetja Javne službe Ptuj, d.o.o. s predlaganim gradivom za sejo mestnega sveta z dne 31. 8. 2016,
* veljavni Akt o ustanovitvi družbe z omejeno odgovornostjo z dne 5. 8. 2015.

**PREDLOG**

**SEPTEMBER 2016**

Na podlagi 505. člena Zakona o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13 in 55/15), 34. člena Odloka o ustanovitvi podjetja Javne službe Ptuj, d.o.o. (Uradni vestnik Mestne občine Ptuj, št. 7/13 in 9/14) in 15. člena veljavnega Akta o ustanovitvi družbe z omejeno odgovornostjo je Mestni svet Mestne občine Ptuj, na seji \_\_\_\_\_\_\_\_\_, dne\_\_\_\_\_\_\_\_\_\_\_, sprejel naslednji

**SKLEP**

**o spremembi Akta o ustanovitvi družbe z omejeno odgovornostjo**

1. **člen**

V Aktu o ustanovitvi družbe z omejeno odgovornostjo z dne 5. 8. 2015 (v nadaljevanju: akt) se 9. člen spremeni tako, da glasi:

*»****9. člen***

*(osnovni kapital in poslovni deleži)*

*(1) Osnovni kapital podjetja znaša nominalno 97.500,00 (sedemindevetdeset tisoč ­petsto eurov 00/100) EUR.*

*(2) Celotni znesek osnovnega kapitala predstavlja poslovni delež edinega družbenika Mestne občine Ptuj, in izražen v odstotkih, znaša 100 (sto) %.*

*(3) Ustanoviteljica podjetja lahko sklene, da se poveča osnovni kapital podjetja.«.*

1. **člen**

Ta sklep prične veljati z dnem sprejema na Mestnem svetu Mestne občine Ptuj.

Številka: 007-12/2008

Datum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­\_\_\_\_\_\_\_\_\_\_

**OBRAZLOŽITEV**

V mesecu juniju 2016, je bil na 19. redni seji Mestnega sveta Mestne občine Ptuj, sprejet Sklep o povečanju osnovnega kapitala družbe Javne službe Ptuj, d.o.o., na podlagi katerega se osnovni kapital družbe poveča s preoblikovanjem drugih postavk lastnega kapitala v osnovni kapital in sicer v višini 90.000,00 EUR. V skladu s sprejetim sklepom, celotni znesek osnovnega kapitala družbe Javne službe Ptuj, d.o.o. znaša 97.500,00 EUR ter v celoti predstavlja poslovni delež edinega družbenika, Mestne občine Ptuj.

Na podlagi sprejetega sklepa Mestne občine Ptuj, je podjetje Javne službe Ptuj, d.o.o. pristopilo k vpisu spremembe v sodni register, pri čemer pa je na podlagi Uredbe o vpisu družb in drugih pravnih oseb v sodni register (Uradni list RS, št. 43/07, 5/10, 25/14 in 54/15) potrebno predložiti tudi sklep o spremembi statuta (s čistopisom). Zaradi navedenega, smo s strani podjetja prejeli predlog sklepa o spremembi Akta o ustanovitvi družbe z omejeno odgovornostjo, na podlagi katerega je pripravljeno predmetno gradivo.

Obrazložitev predlagane spremembe akta o ustanovitvi je podana v gradivu, prejetem s strani podjetja Javne službe Ptuj, d.o.o., ki je priloga tega gradiva.

Na podlagi navedenega mestnemu svetu predlagam sprejem Sklepa o spremembi Akta o ustanovitvi družbe z omejeno odgovornostjo.

Pripravili:

Javne službe Ptuj, d.o.o.

Adela Ferme  **Miran SENČAR,**

**župan Mestne občine Ptuj**